CELEX: 32019D1707
Language: bg
Date: 2019-06-17 00:00:00
Title: Решение (EС) 2019/1707 на Съвета от 17 юни 2019 година относно позицията, която трябва да се заеме от името на Европейския съюз в рамките на Комитета по търговия, създаден съгласно Временното споразумение за партньорство между Европейската общност, от една страна, и държавите от Тихоокеанския басейн, от друга страна, по отношение на препоръка за извършване на някои изменения на споразумението, за да се вземат предвид присъединяването на Самоа и бъдещите присъединявания на други тихоокеански островни държави

11.10.2019   
               
               
                  BG
               
               
                  Официален вестник на Европейския съюз
               
               
                  L 260/45
               
            
         РЕШЕНИЕ (EС) 2019/1707 НА СЪВЕТА
         от 17 юни 2019 година
         относно позицията, която трябва да се заеме от името на Европейския съюз в рамките на Комитета по търговия, създаден съгласно Временното споразумение за партньорство между Европейската общност, от една страна, и държавите от Тихоокеанския басейн, от друга страна, по отношение на препоръка за извършване на някои изменения на споразумението, за да се вземат предвид присъединяването на Самоа и бъдещите присъединявания на други тихоокеански островни държави
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 3 и член 207, параграф 4, първа алинея, във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 30 юли 2009 г. Съюзът подписа Временното споразумение за партньорство между Европейската общност, от една страна, и държавите от Тихоокеанския басейн, от друга страна (1), (наричано по-нататък „споразумението“), с което се установява рамка за Споразумение за икономическо партньорство. Споразумението се прилага временно от Независимата държава Папуа-Нова Гвинея и Република Фиджи съответно от 20 декември 2009 г. и 28 юли 2014 г.
                  
               
                     (2)
                  
                  
                     В член 80 от споразумението се предвижда, че други тихоокеански островни държави страни по Споразумението от Котону (2) или тихоокеански острови, чиито структурни характеристики и икономическо и социално положение са сравними с тези на държавите, които са страни по Споразумението от Котону, могат да се присъединят към споразумението въз основа на подаване на предложение за достъп до пазара, в съответствие с член ХХIV от ГАТТ от 1994 г. На 5 февруари 2018 г. Независимата държава Самоа (Самоа) подаде до договарящите страни, с цел вземане на решение, искане за присъединяване, заедно с предложение за достъп до пазара, в съответствие с член ХХIV от ГАТТ от 1994 г.
                  
               
                     (3)
                  
                  
                     По време на шестото заседание на Комитета по търговия на 24 октомври 2018 г. представителите на Съюза и на държавите от Тихоокеанския басейн изготвиха списък с технически изменения на споразумението, които са необходими, за да се вземе предвид присъединяването на Самоа към споразумението. Представителите на Съюза и държавите от Тихоокеанския басейн стигнаха до заключението, че тези изменения биха довели до включването на Самоа като договаряща страна по споразумението и до добавяне на предложението на Самоа за достъп до пазара към приложение II към споразумението. Подобни промени в споразумението биха били необходими всеки път, когато друга тихоокеанска островна държава се присъединява към споразумението.
                  
               
                     (4)
                  
                  
                     С Решение (EС) 2018/1908 of 6 декември 2018 г. (3) Съветът одобри искането за присъединяване на Самоа. Текстът на искането за присъединяване към пазара на Самоа бе приложен към посоченото решение (4). Самоа се присъедини към споразумението на 21 декември 2018 г., като прилага временно споразумението от 31 декември 2018 г.
                  
               
                     (5)
                  
                  
                     В член 68 от Споразумението се предвижда, че Комитетът по търговия разглежда всички въпроси, необходими за прилагането на споразумението. Необходимо е да се предоставят правомощия на Комитета по търговия за вземането на решения относно всякакви технически изменения на споразумението, които могат да се окажат необходими след присъединяването на друга тихоокеанска островна държава.
                  
               
                     (6)
                  
                  
                     Седмото заседание на Комитета по търговия трябва да се проведе на 24 юли 2019 г., като на него Комитетът по търговия ще има възможност съгласно член 78 от споразумението да препоръча на страните да извършат изменения на споразумението, за да се вземат предвид присъединяването на Самоа и бъдещите присъединявания на други тихоокеански островни държави към споразумението.
                  
               
                     (7)
                  
                  
                     Съюзът следва да определи позицията, която трябва да се заеме по отношение на препоръката за тези изменения.
                  
               
                     (8)
                  
                  
                     Позицията на Съюза в рамките на седмото заседание Комитета по търговия следва да се основава на проекта на приложената препоръка,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в Комитета по търговия на седмото му заседание по отношение на препоръката за измененията на Временното споразумение за партньорство между Европейската общност, от една страна, и държавите от Тихоокеанския басейн, от друга страна, за да се вземат предвид присъединяването на Самоа и бъдещите присъединявания на други тихоокеански островни държави, се основава на проекта на препоръка на Комитета по търговия, приложен към настоящото решение (5).
         
         
            Член 2
            След като бъде приета, препоръката на Комитета по търговия се публикува в Официален вестник на Европейския съюз.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 17 юни 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Решение 2009/729/ЕО на Съвета от 13 юли 2009 г. за подписване и временно прилагане на Временното споразумение за партньорство между Европейската общност, от една страна, и държавите от Тихоокеанския басейн, от друга страна (OB L 272, 16.10.2009 г., стр. 1).
         
            (2)  Споразумение за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, с последното му изменение (OВ L 317, 15.12.2000 г., стр. 3).
         
            (3)  Решение (ЕС) 2018/1908 на Съвета от 6 декември 2018 г. за присъединяване на Самоа към Временното споразумение за партньорство между Европейската общност, от една страна, и държавите от Тихоокеанския басейн, от друга страна (OB L 333, 28.12.2018 г., стр. 1).
         
            (4)  OВ L 333, 28.12.2018 г., стр. 3.
         
            (5)  Текстът на приложение II (Мита, приложими към вноса в независимата държава Самоа) към споразумението е публикуван в OВ L 333, 28.12.2018 г., стр. 3.
      
      
         
            ПРОЕКТ НА
            
               ПРЕПОРЪКА № 01/2019 НА КОМИТЕТА ПО ТЪРГОВИЯ, СЪЗДАДЕН ПО СИЛАТА НА ВРЕМЕННОТО СПОРАЗУМЕНИЕ ЗА ПАРТНЬОРСТВО МЕЖДУ ЕВРОПЕЙСКАТА ОБЩНОСТ, ОТ ЕДНА СТРАНА, И ДЪРЖАВИТЕ ОТ ТИХООКЕАНСКИЯ БАСЕЙН, ОТ ДРУГА СТРАНА
            
            
               от …
            
            
               по отношение на присъединяването на Самоа и бъдещите присъединявания на други тихоокеански островни държави държави
            
            КОМИТЕТЪТ ПО ТЪРГОВИЯ,
            Като взе предвид Временното споразумение за партньорство между Европейската общност, от една страна, и държавите от Тихоокеанския басейн, от друга страна (1) (наричано по-нататък „споразумението“), с което се установява рамка за Споразумение за икономическо партньорство, подписано в Лондон на 30 юли 2009 г., и по-специално членове 68, 78 и 80 от него,
            като има предвид, че:
            
                        (1)
                     
                     
                        Независимата държава Папуа-Нова Гвинея и Република Фиджи подписаха споразумението съответно на 30 юли 2009 г. и 11 декември 2009 г. и го прилагат временно съответно от 20 декември 2009 г. и 28 юли 2014 г.
                     
                  
                        (2)
                     
                     
                        На 5 февруари 2018 г. Независимата държава Самоа (Самоа) подаде до договарящите страни, с цел вземане на решение, искане за присъединяване, заедно с предложение за достъп до пазара, в съответствие с член ХХIV от ГАТТ от 1994 г. Самоа се присъедини към споразумението на 21 декември 2018 г. и го прилага временно от 31 декември 2018 г.
                     
                  
                        (3)
                     
                     
                        Предвид присъединяването на Самоа Комитетът по търговия направи преглед на споразумението и препоръчва на договарящите страни да приемат технически изменения на споразумението, за да се включи Самоа като договаряща страна по споразумението и предложението на Самоа за достъп до пазара да се добави към приложение II към споразумението.
                     
                  
                        (4)
                     
                     
                        Подобни изменения на споразумението ще е необходимо да бъдат правени всеки път, когато друга тихоокеанска островна държава се присъединява към споразумението.
                     
                  
                        (5)
                     
                     
                        Комитетът по търговия предлага да му бъдат предоставени правомощия да взема решения относно всякакви технически изменения на споразумението, които могат да се окажат необходими след присъединяването на друга тихоокеанска островна държава,
                     
                  ПРИЕ НАСТОЯЩАТА ПРЕПОРЪКА:
            Комитетът по търговия препоръчва на страните:
            
                        1.
                     
                     
                        да заменят член 70, параграф 1 от споразумението със следното:
                        
                           „1.   За целите на настоящото споразумение „договарящи страни“ са Европейската общност, наричана „страната по споразумението ЕО“, от една страна, и Папуа-Нова Гвинея, Република острови Фиджи и Независимата държава Самоа, наричани „държавите от Тихоокеанския басейн“, от друга страна.“.
                        
                     
                  
                        2.
                     
                     
                        да добавят следния параграф 3 към член 80 от споразумението:
                        
                           „3.   Комитетът по търговия може да взема решения относно всякакви технически изменения на споразумението, които могат да се окажат необходими след присъединяването на друга тихоокеанска островна държава.“.
                        
                     
                  
                        3.
                     
                     
                        в приложение II към споразумението да добавят текста на одобреното предложение за достъп до пазара на Независимата държава Самоа, съдържащо се в приложението към настоящата препоръка.
                     
                  
                        4.
                     
                     
                        в приложение X към протокол II към споразумението да премахнат споменаването на Самоа от списъка „други държави от АКТБ“.
                     
                  
               Съставено в …
               
                  
                     За Комитета по търговия
                  
                  
                     От името на Съюза
                  
               
               
                  
                     От името на държавите от Тихоокеанския басейн
                  
               
            
            
               (1)  OB L 272, 16.10.2009 г., стр. 2.